**Edward «Sonny» Stitt** (født 2. februar 1924 i Boston, død 22. juli 1982 i Washington) var en amerikansk jazzmusiker (saksofon), kjent som en av bebop-stilens ledende, med et hundretall utgivelser.

Etter oppvekst i Michigan spilte han i New York under Stan Getz og Dizzy Gillespie (platedebut, 1945), Tiny Bradshaw og Billy Eckstine (1943–47).

Han ga ut *Sonny Stitt With Bud Powell and J. J. Johnson* (1949) og
*Sonny Stitt sits in with the Oscar Peterson Trio* (1957).
Med Sonny Rollins og Dizzy Gillespie utkom *Sonny side up* (1957).
Det langvarige samarbeidet med sakskompis Eugene Ammons innbefattet besetninger i Chicago (1950–) og utgivelser som *Boss tenors* (1961) og *Boss tenors in orbit* (1963).
Utgivelsen *Salt and pepper* med Paul Gonsalves kan også nevnes. Forøvrig spilte han på 1950-tallet med
Eddie Davis, Thad Jones og en ung Chick Corea.

Hans utgivelse fra tidlig 1958 avstedkom uttalelsen[*av hvem?*] «Sonny Stitt drar avgårde med kaka blant modernistene. Hans fine altsax-spill i *The nearness of you* skal sent glemmes.» Og, et par måneder senere, da Jazz at the Philharmonic gjestet 
Nordstrandhallen var Stitt i besetningen, og samme[*hvilken?*] anmelder bemerket at «… Sonny Stitt, denne store etterkommeren av Charlie Parker holdt seg mest til tenorsaksen denne gang, men jazzen ble ikke dårligere av det. Hyggelig å høre en av de unge som ikke følger i Lester Youngs fotspor.»

Så ble Stitt med i Miles Davis' band som utga *Live at Stockholm* (1960), der Knut Borge observerte at Stitts rolle var noe anonym i forhold til John Coltrane som han hadde avløst, men at Miles Davis utnyttet dette og derfor «stiger [Miles] fram fra den skyggen Coltrane hadde hensatt ham i».

Suksessen tok av fem år etter da han ved Moldejazz 1963 hadde timeslange dueller med Dexter Gordon, og: «I anledning av jazzfestspillene i Molde – som ble avsluttet søndag etter fire vellykkede dager – er det gitt ut en rekke Sonni Stitt-plater her i landet. Det er EP-platene «The hard hard swing», «Sonny Stitt plays Jimmy Giuffre arrangementa» og «For musicians only» og LP-platen «At Newport» (med Oscar Peterson, Roy Eldridge, Sonny Stitt og Jo Jones) og «Saxophone Supremacy» med Sonny Stitt og hans kvartett.»

Stitt ga ut det Grammy-nominerte *Tune up!* (1972).

Han var tidlig bruker av elektrisk saksofon (variton), spilte i Giants of Jazz (1971–72) og ved Kongsberg Jazzfestival. Under Moldejazz 1981 spilte han med Red Holloway, også en saksofonist, ett lite år før hans tidlige bortgang (hjerteinfarkt).

Referanser
----------

1. 1 2   Gemeinsame Normdatei, besøkt 30. april 2014[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2   Brockhaus Enzyklopädie, Brockhaus Online-Enzyklopädie-id stitt-sonny, besøkt 9. oktober 2017[Hentet fra Wikidata]
4. 1 2   Find a Grave, Find a Grave 6720715, besøkt 9. oktober 2017[Hentet fra Wikidata]
5. ↑   Gemeinsame Normdatei, besøkt 15. desember 2014[Hentet fra Wikidata]
6. ↑   Gemeinsame Normdatei, besøkt 31. desember 2014[Hentet fra Wikidata]
7. ↑  Sonny Stitt Page fra soulwalking.co.uk
8. ↑  The Hard Bop homepage.
9. ↑  Sonny Stitt Arkivert 11. mars 2007 hos Wayback Machine. - Verve Records.
10. ↑  MUNK (1.4.1958). «Billy Hollyday på sitt beste». VG.
11. ↑  MUNK (23.5.1958). «Nordstrandhallen i går kveld: Store jazzstjerner i ypperlig spillehumør». VG.
12. ↑  Knut Borge (9.4.1987). «Miles-triumf». VG.
13. ↑  «Molde-Stitt på plater». VG. 7.8.1963.
14. ↑  «Jazzwords (Sonny Stitt Discography)». Arkivert fra originalen 24. oktober 2006. Besøkt 6. mars 2007.

Eksterne lenker
---------------

* Offisielt nettsted Rediger på Wikidata

* (en) Sonny Stitt – kategori av bilder, video eller lyd på Commons Rediger på Wikidata
* (en) Sonny Stitt på Internet Movie Database Rediger på Wikidata
* (en) Sonny Stitt på Discogs Rediger på Wikidata

* (en) Sonny Stitt på MusicBrainz Rediger på Wikidata

* (en) Sonny Stitt på Spotify Rediger på Wikidata

* (en) Sonny Stitt på Songkick Rediger på Wikidata

* (en) Sonny Stitt på AllMusic Rediger på Wikidata

Portal: Jazz

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Brockhaus Enzyklopädie **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NKC **·** ICCU **·** BNE **·** CiNii **·** BBC Things **·** MusicBrainz **·** Discogs **·** AllMusic
 |